කුලියාපිටිය, පන්නල, ඇලබඩගම සිංහල මහා විද්‍යාලයේ 10 වැනි වසරේ ඉගෙනුම ලබන ඩී.ගිහාන් ජීවන්ත ද සිල්වා පසුගියදා ඉන්දියාවේ තමිල්නාඩු නුවරදී පැවැති ඔකිනාවන් කොභූදෝ ජාත්‍යන්තර කරාතේ තරාගාවලියේදී කිලෝ ග්‍රෑම් 45 - 50 කාණ්ඩයේ කාතා අංශයේ ප්‍රථම ස්ථානය හා ෆයිටිං අංශයේ තුන්වන ස්ථානය දිනා ගනිමින් මව්බිමට කීර්තියක් අත්කර දුන්නේ ය.දංකොටුව ධම්මික කරාතේ දෝ කායිතාන් ක්‍රීඩා සමාජය නියෝජනය කරන ගිහාන් අවුරුදු 15න් පහළ රත්නපුර හා කුරුණෑගලදී පැවැති ඔකිනාවෝ තරගාවලියේදී ජයග්‍රහණ රැසක් හිමිකර ගත් දක්ෂ ක්‍රීඩකයෙකි.වසර 6ක් තිස්සේ කරාතේ ක්‍රීඩාවට යොමු වී සිටින ගිහාන් සිසිර කුමාර මහතා යටතේ පුහුණුවීම් කටයුතු කරන අතර නිමල් වික්‍රමසිංහ මහතා ප්‍රධාන උපදේශක ලෙස කටයුතු කරයි..